પોલીસ અનુસાર 2જી સપ્ટેમ્બરના ગેંગના બે સભ્યો એક વેન્ટિલેટરમાં થઈને પુરાની હવેલીના ઓલ્ડ ક્વાટર્સમાં ધૂસ્યા હતા. તેમણે લોખંડની ગ્રિલને તોડીને મ્યુઝિયમમાં પ્રવેશ કર્યો હતો અને ઘટનાને અંજામ આપ્યો હતો. આ અંગે જાણ થતાંજ પોલીસે બહુ મોટાં સ્કેલ પર તપાસ અભિયાન ચલાવ્યું હતું. આમછતાં ચોરોનો કોઈ સુરાગ નહોતો મળ્યો. તે પછી પરિસરના અંદર લગાડવામાં આવેલા 32 કેમેરા દ્વારા લેવાયેલા સીસીટીવી ફૂટેજની તપાસ કરવામાં આવી હતી. જેમાં આ બે ચોર વિશે થોડી માહિતી મળી હતી.